पर इनें गल्लें चाचू गी के चुब्बा कराइयां उसी कोई नेईं जानी सकेआ। अजें उस दिनै आली गल्ल चाचू उन्दे कन्नें च गूंजा करदी ही जेह्की निक्की ने जठानी गी आखी ही "मरी गेई मरदूत, तूं ऐं सारी सरिष्टी दी पालना करने आली" उन्दा मन कीता जे ओ सारेंगी सनाई देन जे तुसेंगी ए के गल्त-फैमियां न, असल गल्ल ते... पर नेईं... ए नेईं होई सकदा। चाचू होरें बड़ा रुक्खा नेया हासा ओठें उप्पर आन्दा ते मनै च आखन लगे "इयै संसार ऐ। एदे रंगें दी सार कुन जानै।"